Lūgums sniegt prejudiciālu nolēmumu, ko 2022. gada 22. jūlijā iesniedza Curtea de Apel Bucureşti (Rumānija) – EI/SC Brink’s Cash Solutions SRL
(Lieta C-496/22)
Tiesvedības valoda – rumāņu
Iesniedzējtiesa
Curtea de Apel Bucureşti
Pamatlietas puses
Prasītājs: EI
Atbildētāja: SC Brink’s Cash Solutions SRL
Prejudiciālie jautājumi
Vai Direktīvas 98/59/EK par dalībvalstu tiesību aktu tuvināšanu attiecībā uz kolektīvo atlaišanu 1 1. panta [1. punkta pirmās daļas b) apakšpunktam] un 6. pantam, lasot tos kopā ar minētās direktīvas otro un sesto apsvērumu, ir pretrunā tāds valsts tiesiskais regulējums, kas atļauj darba devējam neapspriesties ar darba ņēmējiem, kurus skar kolektīvās atlaišanas procedūra, jo viņiem nav jau ieceltu pārstāvju, nedz ir juridisks pienākums tos iecelt?
Vai Direktīvas 98/59/EK par dalībvalstu tiesību aktu tuvināšanu attiecībā uz kolektīvo atlaišanu 1. panta [1. punkta pirmās daļas b) apakšpunkts] un 6. pants, lasot tos kopā ar minētās direktīvas otro un sesto apsvērumu, ir jāinterpretē tādējādi, ka iepriekš aprakstītajā gadījumā darba devējam ir pienākums informēt un apspriesties ar visiem darba ņēmējiem, kurus skar kolektīvās atlaišanas procedūra?
____________
1 Padomes Direktīva 98/59/EK (1998. gada 20. jūlijs) par dalībvalstu tiesību aktu tuvināšanu attiecībā uz kolektīvo atlaišanu (OV 1998, L 225, 16. lpp.).